Frank Jensen (norsk politiker)

Frank Sigfred Jensen (født 10. september 1944) er en tidligere, norsk offentlig tjenestemann, medieleder og Ap-politiker. Han var ordfører i Overhalla 1999–2003, som den første Ap-ordføreren i kommunens historie. 

Etter kommunestyrevalget i 1999 ble han valgt til ordfører med støtte fra Arbeiderpartiet og SV. Han gikk til ordførervervet fra stillingen som disponent i Namdalsavisa. Han hadde tidligere vært medlem av Overhalla kommunestyre fra 1976 til 1986, i to perioder også som medlem av formannskapet. Jensen ble fritatt fra ordførervervet den 1. mai 2003 for å begynne i en ny stilling i A-pressen; hans partikollega Susanne Bratli tok over som ordfører i fem måneder.

Jensen var også ansatt i Overhalla kommune i nærmere 24 år, lengst fartstid som sosialsjef.

Jensen var nestleder i styret i NTE fra 2005 til 2007.

Referanser 

Ordførere i Overhalla
Ap-ordførere i Nord-Trøndelag
Personer fra Overhalla kommune
Fødsler i 1944